Philip Marlowe

Philip Marlowe er en fiktiv litterær figur skapt av Raymond Chandler i en rekke romaner som omfatter blant andre  Den lange søvnen og The Long Goodbye. Marlowe opptrer for første gang i Den lange søvnen, utgitt i 1939. Marlowe er ikke med i noen av Chandlers tidlige noveller, selv om mange av hans tidlige historier ble publisert seinere der navnet på hovedpersonene var forandret til Philip Marlowe – disse endringene var antagelig gjort med Chandlers samtykke.

Philip Marlowes figur er først og fremst innen genren  hardkokt krimlitteratur som oppsto i 1920-årene, mest kjent i magasinet Black Mask, hvor Dashiell Hammetts The Continental Op og Sam Spade først opptrådte. 

Under den vitsende, alkoholtørste, tøffe overflaten til detektiven, er Marlowe ettertenksom og filosofisk. Han liker sjakk og poesi. Mens han ikke er redd for å skades fysisk, tyr han ikke til vold bare for å ta igjen. Moralsk høyverdig, lar han seg ikke lure av genrens vanlige femmes fatales, som Carmen Sternwood i The Big Sleep. Som Chandler skrev om sin detektivs idealer generelt: «Jeg tror han ville kunne forføre en hertuginne, men jeg er ganske sikker på han ikke ville gjøre det samme med en jomfru.»

Chandlers behandling av detektivromanen viser en kontinuerlig innsats for å utvikle kunstformen. Hans første bok av en romans lengde: Den lange søvnen, ble utgitt da  Chandler var 51 år; hans siste, Playback, da han var 70. Alle de sju romanene ble således skrevet i de to siste tiårene av hans liv.

Bibliografi

Noveller 

 «Finger Man» (1934), norsk tittel: «Vitne»
 Denne historien var opprinnelig skrevet i en ikke navngitt førsteperson. Senere ble denne døpt om til Philip Marlowe da historien ble utgitt i bokform.
 «Goldfish» (1936)
 Opprinnelig skrevet med Ted Carmady i førsteperson. Senere omdøpt til Philip Marlowe da historien ble utgitt i bokform.
 «Red Wind» (1938), norsk tittel: «Blodig vind»
 Opprinnelig skrevet med John Dalmas i førsteperson. Senere omdøpt til Philip Marlowe da historien ble utgitt i bokform.
 «Trouble Is My Business» (1939), norsk tittel: «Trøbbel er mitt yrke»
 Opprinnelig skrevet med John Dalmas i førsteperson. Senere omdøpt til Philip Marlowe da historien ble utgitt i bokform.
 «The Pencil» (1959)
 Også kjent som «Marlowe Takes On the Syndicate», «Wrong Pigeon», og «Philip Marlowe's Last Case»)
 Chandlers siste fullførte tekst om Marlowe, hans første novelle med Marlowe på mer enn tjue år og hans første novelle opprinnelig skrevet med figuren Marlowe navngitt fra begynnelsen av.

Romaner 
 The Big Sleep (1939), norsk tittel: Den lange søvnen
 Filmatisert i 1946 (Den store søvnen) med Humphrey Bogart i rollen som Philip Marlowe. Det amerikanske filminstituttet har kåret Philip Marlowe til filmhistoriens 32. beste helteskikkelse.
 Farewell, My Lovely (1940), norsk tittel: Farvel, min elskede
 The High Window (1942), norsk tittel: Fallet
 The Lady in the Lake (1943), norsk tittel: Kvinnen i sjøen
 The Little Sister (1949), norsk tittel: Lillesøster
 The Long Goodbye (1954), norsk tittel: Det lange farvel
 Playback (1958)
 Poodle Springs (1959)
 Ufullstendig ved Chandlers død i 1959; fullført av Robert B. Parker i 1989)

Se også
Tidenes 100 beste kriminalromaner

Referanser 

Personer i kriminallitteraturen